  Виталий Пронин Франциысь «Русская душа» ансамбль, асьме дорын концерт сётыса, мыноз Екатеринбурге, собере Москвае.3 нунал куспын шаерамы концерт сётозы Франциысь «Русская душа» ансамбль, Ижысь «Татьянин день», «Аксион»  хоръёс, «Задор мылкыд» но «Ӟардон» ансамбльёс.Концертъёс пӧртэм нуналъёсы пӧртэм интыосын ортчозы. Туннэ 19.00 часын - «Строитель» санаторийын, ӵуказе 19.00 часын - армян черкын, 9-тӥ пӧсьтолэзе 14.00 часын - Космонавтъёслэн парказы. Со сяна, фестивальлэн берпуметӥ нуналаз возьматэмын луозы Пичи Пургалась дӥсь выльдӥсьлэн Татьяна Москвиналэн дэремъёсыз, Москваысь но Женеваысь дизайнеръёслэн дӥськут бичетъёссы.Франциысь «Русская душа» ансамбль, асьме дорын концерт сётыса, мыноз Екатеринбурге, собере Москвае.- «Иж-Женева» проект пӧртэм ӧръёсты азинтэ, кылдытэмын та городъёслэсь кусыпъёссэс юнматон понна, - вера «Иж-Женева» проектлэн кивалтӥсез Надежда Уткина. - Нырысь ик, проект эшъяськытэ мерлыко огазеяськонъёсты. Озьы ик Иже Женеваысь но Франциысь пӧртэм коллективъёс но кырӟасьёс вуыло. Женеваын но пӧртэм ужрадъёс ортчыло. Кылем арын, кылсярысь, вуылӥз удмурт дӥсез выльдӥсь Татьяна Москвина. Али отын ортче Россиысь «Горд Крест» огазеяськонлы сӥзем адӟытон, вераськиськом сое Иже вуттон пумысен. Азьланяз малпаськом Ижысь но Женеваысь ужбергатӥсьёсты тодматыны.Тодады вайытом, «Иж-Женева» проект кылдӥз 3 ар талэсь азьло. Со куспын дорамы вуылӥзы ни Франциысь, Швейцариысь пӧртэм кырӟасьёс, Женеваын ортчылӥзы удмурт культуралы сӥзем ужрадъёс. 0+Мария Векшина Теги: Калыккусыпъёс  